Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17. i 14/19) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 34/21), Općinsko vijeće Općine Kloštar Podravski na 23. sjednici održanoj 29. studenog 2023. donijelo je

**P R O G R A M**

**o namjenskom korištenju sredstava naknade iz postupka ozakonjenja nezakonito**

**izgrađenih zgrada na području Općine Kloštar Podravski u 2024. godini**

**I.**

 Programom o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2024. godini (u daljnjem tekstu: Program) određuje se namjensko korištenje sredstava za poboljšanje infrastrukturno nedovoljno opremljenih i neopremljenih naselja na području Općine Kloštar Podravski (u daljnjem tekstu: Općina).

**II.**

 Sredstva naknade iz postupka ozakonjenja nezakonito izgrađenih zgrada (u daljnjem tekstu: sredstva naknade) planirana su u Proračunu Općine Kloštar Podravski za 2024. godinu (u daljnjem tekstu: Proračun) u svoti od 1.000,00 EUR (30% od ukupnih sredstava naknade koja su prihod Proračuna).

**III.**

 Sredstva naknade iz točke II. ovog Programa planiraju se utrošiti za poboljšanje infrastrukturno nedovoljno opremljenih naselja na području Općine Kloštar Podravski.

**IV.**

 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2024. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 361-01/23-01/09**

**URBROJ: 2137-16-01/01-23-01**

**Kloštar Podravski, 29. studenog 2023.**

**PREDSJEDNICA:**

**Marija Šimunko**